# Οδηγός χρήσης επιλογέα χαρακτήρων

Ο επιλογέας χαρακτήρων παρέχει εύκολη πρόσβαση σε χαρακτήρες που δεν υπάρχουν στο πληκτρολόγιο, όπως τονισμένοι χαρακτήρες, μαθηματικά σύμβολα, ειδικά σύμβολα και σημεία στίξης.

2005
Davyd Madeley
2004
Angela Boyle
2002
2003
2004
Sun Microsystems
2000
Dan Mueth
Έργο τεκμηρίωσης GNOME

Χορηγείται άδεια αντιγραφής, διανομής και/ή τροποποίησης του παρόντος εγγράφου υπό τους όρους της έκδοσης 1.1 της Ελεύθερης Άδειας Τεκμηρίωσης GNU (GFDL), ή οποιασδήποτε μεταγενέστερης έκδοσής αυτής από το Ίδρυμα Ελεύθερου Λογισμικού (FSF), χωρίς αμετάβλητες ενότητες, κείμενα εμπροσθοφύλλου και κείμενα οπισθοφύλλου. Αντίγραφο της άδειας GFDL είναι διαθέσιμο στον ακόλουθο σύνδεσμο, ή στο αρχείο COPYING-DOCS που διανέμεται μαζί με το παρόν εγχειρίδιο.

Αυτό το εγχειρίδιο αποτελεί μέρος της συλλογής εγχειριδίων του GNOME που διανέμονται υπό τους όρους της GFDL. Αν επιθυμείτε να διανείμετε το παρόν εγχειρίδιο ξεχωριστά από τη συλλογή, οφείλετε να προσθέσετε στο εγχειρίδιο αντίγραφο της άδειας χρήσης, όπως προβλέπεται στην ενότητα 6 της άδειας.

Πολλές από τις ονομασίες που χρησιμοποιούνται από εταιρείες για την διαφοροποίηση των προϊόντων και υπηρεσιών τους έχουν καταχωρηθεί ως εμπορικά σήματα. Σε όποιο σημείο της τεκμηρίωσης GNOME τυχόν εμφανίζονται αυτές οι ονομασίες, και εφόσον τα μέλη του Έργου τεκμηρίωσης GNOME έχουν λάβει γνώση αυτών των εμπορικών σημάτων, οι ονομασίες ή τα αρχικά αυτών θα γράφονται με κεφαλαίους χαρακτήρες.

ΤΟ ΠΑΡΟΝ ΕΓΓΡΑΦΟ ΚΑΙ ΟΙ ΤΡΟΠΟΙΗΜΕΝΕΣ ΕΚΔΟΣΕΙΣ ΑΥΤΟΥ ΠΑΡΕΧΟΝΤΑΙ ΥΠΟ ΤΟΥΣ ΟΡΟΥΣ ΤΗΣ ΕΛΕΥΘΕΡΗΣ ΑΔΕΙΑΣ ΤΕΚΜΗΡΙΩΣΗΣ GNU (GFDL) ΚΑΙ ΜΕ ΤΗΝ ΠΕΡΑΙΤΕΡΩ ΔΙΕΥΚΡΙΝΙΣΗ ΟΤΙ:

1. ΤΟ ΠΑΡΟΝ ΕΓΓΡΑΦΟ ΠΑΡΕΧΕΤΑΙ "ΩΣ ΕΧΕΙ", ΧΩΡΙΣ ΟΠΟΙΑΔΗΠΟΤΕ ΑΛΛΗ ΕΓΓΥΗΣΗ, ΕΙΤΕ ΡΗΤΗ ΕΙΤΕ ΣΙΩΠΗΡΗ, ΣΥΜΠΕΡΙΛΑΜΒΑΝΟΜΕΝΗΣ, ΧΩΡΙΣ ΠΕΡΙΟΡΙΣΜΟ, ΤΗΣ ΕΓΓΥΗΣΗΣ ΟΤΙ ΤΟ ΕΓΓΡΑΦΟ, Ή Η ΤΡΟΠΟΠΟΙΗΜΕΝΗ ΕΚΔΟΣΗ ΑΥΤΟΥ, ΕΙΝΑΙ ΕΜΠΟΡΕΥΣΙΜΟ, ΚΑΤΑΛΛΗΛΟ ΓΙΑ ΕΙΔΙΚΟ ΣΚΟΠΟ ΚΑΙ ΔΕΝ ΠΡΟΣΒΑΛΛΕΙ ΔΙΚΑΙΩΜΑΤΑ ΤΡΙΤΩΝ. Ο ΧΡΗΣΤΗΣ ΑΝΑΛΑΜΒΑΝΕΙ ΕΞ ΟΛΟΚΛΗΡΟΥ ΤΗΝ ΕΘΥΝΗ ΩΣ ΠΡΟΣ ΤΗΝ ΠΟΙΟΤΗΤΑ, ΤΗΝ ΑΚΡΙΒΕΙΑ ΚΑΙ ΤΗΝ ΧΡΗΣΗ ΤΟΥ ΕΓΓΡΑΦΟΥ Ή ΤΗΣ ΤΡΟΠΟΠΟΙΗΜΕΝΗΣ ΕΚΔΟΣΗΣ ΑΥΤΟΥ. ΣΕ ΠΕΡΙΠΤΩΣΗ ΠΟΥ ΟΠΟΙΟΔΗΠΟΤΕ ΕΓΓΡΑΦΟ Ή ΤΡΟΠΟΠΟΙΗΜΕΝΗ ΕΚΔΟΣΗ ΑΥΤΟΥ ΑΠΟΔΕΙΧΘΟΥΝ ΕΛΑΤΤΩΜΑΤΙΚΑ ΚΑΘ' ΟΙΟΝΔΗΠΟΤΕ ΤΡΟΠΟ, Ο ΧΡΗΣΤΗΣ (ΚΑΙ ΟΧΙ Ο ΑΡΧΙΚΟΣ ΣΥΓΓΡΑΦΕΑΣ, ΔΗΜΙΟΥΡΓΟΣ Ή ΟΠΟΙΟΣΔΗΠΟΤΕ ΣΥΝΤΕΛΕΣΤΗΣ) ΑΝΑΛΑΜΒΑΝΕΙ ΤΟ ΚΟΣΤΟΣ ΟΠΟΙΑΣΔΗΠΟΤΕ ΑΝΑΓΚΑΙΑΣ ΣΥΝΤΗΡΗΣΗΣ, ΕΠΙΣΚΕΥΗΣ Ή ΔΙΟΡΘΩΣΗΣ. Η ΠΑΡΟΥΣΑ ΑΠΟΠΟΙΗΣΗ ΕΓΓΥΗΣΗΣ ΑΠΟΤΕΛΕΙ ΑΝΑΠΟΣΠΑΣΤΟ ΜΕΡΟΣ ΤΗΣ ΑΔΕΙΑΣ. ΔΕΝ ΕΠΙΤΡΕΠΕΤΑΙ ΟΥΔΕΜΙΑ ΧΡΗΣΗ ΤΟΥ ΕΓΓΡΑΦΟΥ Ή ΤΡΟΠΟΠΟΙΗΜΕΝΩΝ ΕΚΔΟΣΕΩΝ ΑΥΤΟΥ ΣΥΜΦΩΝΑ ΜΕ ΤΟΥΣ ΟΡΟΥΣ ΤΗΣ ΠΑΡΟΥΣΑΣ, ΠΑΡΑ ΜΟΝΟ ΕΑΝ ΣΥΝΟΔΕΥΕΤΑΙ ΑΠΟ ΤΗΝ ΑΠΟΠΟΙΗΣΗ ΕΓΓΥΗΣΗΣ, ΚΑΙ

2. Ο ΔΗΜΙΟΥΡΓΟΣ, Ο ΑΡΧΙΚΟΣ ΣΥΓΓΡΑΦΕΑΣ, ΟΙ ΣΥΝΤΕΛΕΣΤΕΣ Ή ΟΙ ΔΙΑΝΟΜΕΙΣ ΤΟΥ ΕΓΓΡΑΦΟΥ Ή ΤΡΟΠΟΠΟΙΗΜΕΝΗΣ ΕΚΔΟΣΗΣ ΑΥΤΟΥ, ΚΑΘΩΣ ΚΑΙ ΟΙ ΠΡΟΜΗΘΕΥΤΕΣ ΟΠΟΙΩΝΔΗΠΟΤΕ ΕΚ ΤΩΝ ΠΡΟΑΝΑΦΕΡΟΜΕΝΩΝ ΜΕΡΩΝ, ΔΕΝ ΕΥΘΥΝΟΝΤΑΙ ΕΝΑΝΤΙ ΟΙΟΥΔΗΠΟΤΕ, ΣΕ ΚΑΜΙΑ ΠΕΡΙΠΤΩΣΗ ΚΑΙ ΥΠΟ ΚΑΜΙΑ ΕΡΜΗΝΕΙΑ ΝΟΜΟΥ, ΕΙΤΕ ΕΞ ΑΔΙΚΟΠΡΑΞΙΑΣ (ΣΥΜΠΕΡΙΛΑΜΒΑΝΟΜΕΝΗΣ ΤΗΣ ΑΜΕΛΕΙΑΣ) ΕΙΤΕ ΣΤΟ ΠΛΑΙΣΙΟ ΣΥΜΒΑΤΙΚΗΣ Ή ΑΛΛΗΣ ΥΠΟΧΡΕΩΣΗΣ, ΓΙΑ ΤΥΧΟΝ ΑΜΕΣΕΣ, ΕΜΜΕΣΕΣ, ΕΙΔΙΚΕΣ, ΤΥΧΑΙΕΣ Ή ΣΥΝΕΠΑΚΟΛΟΥΘΕΣ ΖΗΜΙΕΣ ΟΠΟΙΑΣΔΗΠΟΤΕ ΜΟΡΦΗΣ, ΣΥΜΠΕΡΙΛΑΜΒΑΝΟΜΕΝΩΝ, ΧΩΡΙΣ ΠΕΡΙΟΡΙΣΜΟ, ΖΗΜΙΩΝ ΛΟΓΩ ΑΠΩΛΕΙΑΣ ΦΗΜΗΣ ΚΑΙ ΠΕΛΑΤΕΙΑΣ, ΔΙΑΚΟΠΗΣ ΕΡΓΑΣΙΩΝ, ΔΥΣΛΕΙΤΟΥΡΓΙΑΣ Ή ΒΛΑΒΗΣ ΗΛΕΚΤΡΟΝΙΚΩΝ ΥΠΟΛΟΓΙΣΤΩΝ, Ή ΚΑΘΕ ΑΛΛΗΣ ΖΗΜΙΑΣ Ή ΑΠΩΛΕΙΑΣ ΠΟΥ ΟΦΕΙΛΕΤΑΙ Ή ΣΧΕΤΙΖΕΤΑΙ ΜΕ ΤΗΝ ΧΡΗΣΗ ΤΟΥ ΕΓΓΡΑΦΟΥ ΚΑΙ ΤΩΝ ΤΡΟΠΟΠΟΙΗΜΕΝΩΝ ΕΚΔΟΣΕΩΝ ΑΥΤΟΥ, ΑΚΟΜΑ ΚΑΙ ΑΝ ΤΑ ΩΣ ΑΝΩ ΜΕΡΗ ΕΙΧΑΝ ΛΑΒΕΙ ΓΝΩΣΗ ΤΗΣ ΠΙΘΑΝΟΤΗΤΑΣ ΠΡΟΚΛΗΣΗΣ ΤΕΤΟΙΩΝ ΖΗΜΙΩΝ.

Sun
Ομάδα τεκμηρίωσης GNOME
Sun Microsystems
Dan
Mueth
Έργο τεκμηρίωσης GNOME
d-mueth@uchicago.edu
Angela
Boyle
Έργο τεκμηρίωσης GNOME
Shaun
McCance
Έργο τεκμηρίωσης GNOME
shaunm@gnome.org
Davyd
Madeley
Έργο GNOME
davyd@madeley.id.au
Έκδοση 2.10
Μάρτιος 2005

Davyd Madeley

Έκδοση 2.8
Άγνωστο

Angela Boyle

Έργο τεκμηρίωσης GNOME

Οδηγός χρήσης μικροεφαρμογής επιλογέα χαρακτήρων V2.6
Αύγουστος 2004

Sun Microsystems

Έργο τεκμηρίωσης GNOME

Οδηγός χρήσης μικροεφαρμογής επιλογέα χαρακτήρων V2.4
Αύγουστος 2003

Sun Microsystems

Έργο τεκμηρίωσης GNOME

Οδηγός χρήσης μικροεφαρμογής επιλογέα χαρακτήρων V2.3
Οκτώβριος 2002

Sun Microsystems

Έργο τεκμηρίωσης GNOME

Οδηγός χρήσης μικροεφαρμογής επιλογέα χαρακτήρων V2.2
Αύγουστος 2002

Sun Microsystems

Έργο τεκμηρίωσης GNOME

Οδηγός χρήσης μικροεφαρμογής επιλογέα χαρακτήρων V2.1
Ιούλιος 2002

Sun Microsystems

Έργο τεκμηρίωσης GNOME

Οδηγός χρήσης μικροεφαρμογής επιλογέα χαρακτήρων V2.0
Μάρτιος 2002

Sun Microsystems

Έργο τεκμηρίωσης GNOME

Μικροεφαρμογή επιλογέα χαρακτήρων
2000

Dan Mueth d-mueth@uchicago.edu

Έργο τεκμηρίωσης GNOME

Το εγχειρίδιο περιγράφει την έκδοση 2.9.7 της μικροεφαρμογής «Επιλογέας χαρακτήρων».

## Ανάδραση

Για να αναφέρετε προβλήματα ή να κάνετε υποδείξεις που αφορούν την εφαρμογή «Επιλογέας χαρακτήρων» ή αυτό το εγχειρίδιο, ακολουθήστε τις οδηγίες στην σελίδα GNOME Feedback Page.

Μαρία Μαυρίδου
mavridou@gmail.com
2014
Μαρία Μαυρίδου

## Εισαγωγή

### Επιλογέας χαρακτήρων

Επιλογέας χαρακτήρων

Ο Επιλογέας χαρακτήρων επιτρέπει την εύκολη χρήση χαρακτήρων που δεν υπάρχουν στο πληκτρολόγιο, όπως τονισμένων χαρακτήρων, μαθηματικών συμβόλων, ειδικών συμβόλων και σημείων στίξης. Μπορείτε να εισάγετε χαρακτήρες από τη μικροεφαρμογή οπουδήποτε επιτρέπεται η εισαγωγή κειμένου, για παράδειγμα σε έγγραφα κειμένου ή στην γραμμή εντολών. Μπορείτε να προσαρμόσετε τα περιεχόμενα της μικροεφαρμογής στις ανάγκες σας.

Ο Επιλογέας χαρακτήρων υποστηρίζει την κωδικοποίηση UTF-8 για να μπορείτε να εμφανίσετε ή να αντιγράψετε οποιονδήποτε χαρακτήρα Unicode.

### Προσθήκη επιλογέα χαρακτήρων σε πίνακα εφαρμογών

Για να προσθέσετε τον Επιλογέα χαρακτήρων σε έναν πίνακα εφαρμογών, κάντε δεξί κλικ στον πίνακα και επιλέξτε Προσθήκη στον πίνακα εφαρμογών. Διαλέξτε Επιλογέας χαρακτήρων από τον διάλογο Προσθήκη στον πίνακα εφαρμογών και πατήστε το πλήκτρο Προσθήκη.

## Χρήση χαρακτήρων

Όταν προσθέσετε τον Επιλογέα χαρακτήρων σε έναν πίνακα εφαρμογών για πρώτη φορά, η εφαρμογή εμφανίζει μία προεπιλεγμένη παλέτα χαρακτήρων. Μπορείτε να επιλέξετε έναν χαρακτήρα από την προεπιλεγμένη παλέτα, ή από άλλες προκαθορισμένες παλέτες χαρακτήρων. Κάθε προκαθορισμένη παλέτα χαρακτήρων είναι συσχετισμένη με έναν από τους απλούς χαρακτήρες που περιλαμβάνονται στο πληκτρολόγιό σας.

### Για να επιλέξετε έναν χαρακτήρα

Για να επιλέξετε έναν χαρακτήρα από την παλέτα και να τον εισάγετε σε κείμενο, εκτελέστε τις παρακάτω ενέργειες:

1. Στην παλέτα, κάντε κλικ στον χαρακτήρα που χρειάζεστε. Το πλήκτρο του χαρακτήρα φαίνεται πατημένο σαν ένδειξη ότι ο χαρακτήρας έχει επιλεγεί.

2. Πηγαίνετε στο σημείο της εφαρμογής όπου θέλετε να τοποθετήσετε τον χαρακτήρα και κάντε μεσαίο κλικ για να τον εισάγετε. Μπορείτε επίσης να επικολλήσετε τον χαρακτήρα στην εφαρμογή, αν αυτή επιτρέπει επικόλληση από το πρόχειρο.

   Μπορείτε να εισάγετε τον χαρακτήρα με μεσαίο κλικ όσες φορές θέλετε, μέχρι να τον αποεπιλέξετε ή να επιλέξετε κείμενο σε άλλη εφαρμογή. Μπορείτε να επαναλάβετε την επικόλληση του χαρακτήρα από το πρόχειρο μέχρι να τον αποεπιλέξετε ή να αντιγράψετε κείμενο από άλλη εφαρμογή στο πρόχειρο.

Για να αποεπιλέξετε τον χαρακτήρα, κάντε ξανά κλικ επάνω του ή επιλέξτε άλλον χαρακτήρα.

Μερικές εφαρμογές ίσως δεν σας επιτρέψουν να επικολλήσετε ορισμένους χαρακτήρες.

### Για την εμφάνιση μιας προκαθορισμένης παλέτας χαρακτήρων

Μπορείτε να αλλάξετε τους χαρακτήρες που εμφανίζονται στην εφαρμογή, έτσι ώστε, αντί για την προεπιλεγμένη παλέτα, να εμφανίζεται μια προκαθορισμένη παλέτα χαρακτήρων. Για να εμφανίσετε μία παλέτα προκαθορισμένων χαρακτήρων, εκτελέστε τις παρακάτω ενέργειες:

1. Κάντε κλικ στο πλήκτρο της εφαρμογής Διαθέσιμες παλέτες (το βέλος στην αρχή).

2. Κάντε κλικ στην παλέτα που θέλετε να εμφανίσετε.

Μπορείτε να επιλέξετε τον χαρακτήρα που χρειάζεστε από τη νέα παλέτα χαρακτήρων που εμφανίζεται στη μικροεφαρμογή και στη συνέχεια να τον εισάγετε στο κείμενό σας.

### Πλήκτρα χαρακτήρων

Το παρακάτω γράφημα εμφανίζει τους χαρακτήρες του πληκτρολογίου που είναι συσχετισμένοι με συγκεκριμένες ομάδες χαρακτήρων. Οι χαρακτήρες του πληκτρολογίου εμφανίζονται στην πρώτη στήλη κάθε ενότητας του γραφήματος. Οι ομάδες χαρακτήρων που τους αντιστοιχούν εμφανίζονται στις υπόλοιπες στήλες.

#### Πλήκτρα συσχετισμένα με ομάδες χαρακτήρων

Εμφανίζει ομάδες χαρακτήρων που συνδέονται με διάφορα πλήκτρα του πληκτρολογίου.

## Προσαρμογή επιλογέα χαρακτήρων

### Προτιμήσεις επιλογέα χαρακτήρων

Προτιμήσεις επιλογέα χαρακτήρων

### Ρύθμιση παλετών

Για να αλλάξετε τις προτιμήσεις του επιλογέα χαρακτήρων, κάντε δεξί κλικ στη μικροεφαρμογή και επιλέξτε Προτιμήσεις. Ο διάλογος Προτιμήσεις επιλογέα χαρακτήρων περιέχει τη λίστα Παλέτες, που εμφανίζει τις διαθέσιμες παλέτες της μικροεφαρμογής. Για να κλείσετε τον διάλογο Προτιμήσεις επιλογέα χαρακτήρων, κάντε κλικ στο πλήκτρο Κλείσιμο.

- Για να προσθέσετε μία νέα παλέτα στην μικροεφαρμογή, πατήστε το πλήκτρο Προσθήκη. Δείτε για περισσότερες πληροφορίες.

- Για να διαγράψετε μία παλέτα από την μικροεφαρμογή, επιλέξτε την παλέτα και πατήστε το πλήκτρο Διαγραφή.

- Για να τροποποιήσετε μια παλέτα, επιλέξτε την και πατήστε το πλήκτρο Επεξεργασία. Τροποποιήστε την παλέτα από τον διάλογο Επεξεργασία παλέτας και πατήστε το πλήκτρο Εντάξει.

### Δημιουργία νέας παλέτας χαρακτήρων

Μπορείτε να χρησιμοποιήσετε μια εφαρμογή επιλογής χαρακτήρων όπως ο Πίνακας χαρακτήρων για να δημιουργήσετε μια νέα παλέτα χαρακτήρων. Για παράδειγμα, για να δημιουργήσετε νέα παλέτα με τον Πίνακα χαρακτήρων, εκτελέστε τις παρακάτω ενέργειες:

1. Κάνετε δεξί κλικ στη μικροεφαρμογή και επιλέξτε Προτιμήσεις. Θα εμφανιστεί ο διάλογος Προτιμήσεις παλέτας χαρακτήρων.

2. Κάνετε κλικ στο κουμπί Προσθήκη. Θα εμφανιστεί ο διάλογος Προσθήκη παλέτας.

3. Ανοίξτε τον Πίνακα χαρακτήρων και επιλέξτε τους χαρακτήρες που θέλετε να εμφανίζονται στη νέα παλέτα. Μπορείτε να επιλέξετε μέχρι 25 χαρακτήρες.

4. Αντιγράψτε τα περιεχόμενα του πεδίου Κείμενο προς αντιγραφή από τον Πίνακα χαρακτήρων στο πεδίο εισαγωγής Παλέτα του παραθύρου Προσθήκη παλέτας.

5. Πατήστε το πλήκτρο Εντάξει.

Ο Επιλογέας χαρακτήρων θα προσθέσει τη νέα παλέτα χαρακτήρων στη λίστα των διαθέσιμων παλετών.